VENDIM
Nr. 158, datë 1.3.2017

PËR NJË SHTESË FONDI NË BUXHETIN E VITIT 2017, MIRATUAR PËR KONTROLLIN E LARTË 
TË SHTETIT

Në mbështetje të nenit 100 të Kushtetutës dhe të nenit 13, të ligjit nr. 130/2016, “Për buxhetin e vitit 2017”, me propozimin e ministrit të Zhvillimit Urban, Këshilli i Ministrave

VENDOSI:

1. Në buxhetin e vitit 2017, miratuar për Kontrollin e Lartë të Shtetit, të shtohet fondi prej 93 000 000 (nëntëdhjetë e tre milionë) lekësh, në zërin shpenzime kapitale, që do të të përdoret nga Kontrolli i Lartë i Shtetit për ndjekjen dhe likuidimin e kontratës së zbatimit të punimeve, mbikëqyrjes dhe kolaudimit, për rikonstruksionin e godinës, sipas përcaktimeve të bëra në vendimin nr. 872, datë 14.12.2016, të Këshillit të Ministrave dhe marrëveshjen me Ministrinë e Zhvillimit Urban, Kontrollin e Lartë të Shtetit dhe subjektin zbatues dhe të mbikëqyrjes së punimeve.
2. Fondi sipas pikës 1, të këtij vendimi, do të përballohet nga fondi rezervë i buxhetit të shtetit, miratuar për vitin 2017.
3. Ngarkohen Ministria e Zhvillimit Urban, Ministria e Financave dhe Kontrolli i Lartë i Shtetit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

ZËVENDËSKRYEMINISTRI

